
14 DR.30.10.2008 
 

Proses kenaikan pangkat pegawai-pegawai Perkhidmatan Pelajaran termasuk 
melalui kaedah time based promotion ini yang dilaksanakan menerusi maklumat-maklumat 
berikut yang perlu dilengkapkan: 

(i) maklumat perkhidmatan seperti tarikh lahir, tarikh 
lantikan, tarikh sah dalam jawatan;  

(ii) tarikh lulus peperiksaan Penilaian Tahap Kecekapan, PTK 
minimum Tahap 3;   

(iii) markah Laporan Prestasi selama 3 tahun berturut-turut 
yakni dengan average purata markahnya 78%;  

(iv) laporan bebas tindakan tatatertib;   

(v) laporan kelulusan pengisytiharan harta;  

(vi) laporan bebas dari senarai pinjaman tegar institusi 
pendidikan; dan 

(vii) laporan kelulusan tapisan Badan Pencegah Rasuah (BPR). 
 
Untuk makluman Yang Berhormat, segala urusan proses kenaikan pangkat ini 

kebiasaannya mengambil masa antara 3 sehingga 6 bulan.   
■1100 
 Bagaimanapun Kementerian Pelajaran sentiasa berusaha untuk mengambil 
inisiatif langkah-langkah penambahbaikan dengan mempercepatkan lagi proses urusan 
naik pangkat ini dengan:  

(i)  mempercepatkan permulaan proses bagi urusan kenaikan 
pangkat secara time based setahun lebih awal; dan 

(ii) menambah kakitangan sokongan untuk memproses urusan naik 
pangkat. 

 

 Tuan Haji Roslan Shaharum [Bukit Gantang]:  Tuan Yang di-Pertua dan 
timbalan menteri, soalan tambahan saya apakah Kementerian Pelajaran menyedari bahawa 
prinsip time based yang diguna pakai sebenarnya telah menimbulkan ketidakpuasan hati di 
kalangan guru-guru yang telah lama berkhidmat berbanding dengan guru-guru yang junior.  
Didapati gaji di antara mereka sama walaupun berbeza dari sudut pengalaman dan 
personaliti mereka.  Contoh kita boleh lihat kenaikan time based DGA 32, gaji yang diterima 
oleh guru yang telah mengajar 18 tahun adalah sama yang diterima dengan guru yang baru 
mengajar 10 tahun atas asas kenaikan pangkat bermula tahun 2005 yang lalu.  Ini 
menimbulkan masalah kepada guru-guru iaitu rasa tak puas hati dan sebagainya.  Terima 
kasih. 

 Dato’ Razali bin Ismail:  Terima kasih Yang Berhormat. Saya kira itu perlu dilihat 
secara case by case, lihat apa sebenarnya masalah itu.  Sebenarnya ini adalah merupakan 
satu kaedah yang harus diberi ucapan terima kasih oleh guru-guru kita.  Jumlah guru 
seluruh negara kira-kira 360,000 orang semuanya dan kaedah kenaikan time based adalah 
satu kaedah yang diperkenalkan di Kementerian Pelajaran.  Tadi telah disebut tentang lama 
tempoh itu, barangkali ada beberapa perkara yang perlu saya jelaskan di sini. 

 Syarat untuk kenaikan time based ini adalah sepuluh tahun  daripada katakan DG 
41 kepada DG 44, sepuluh tahun.  Mungkin berlaku kelewatan, saya tak dapat nafikan 
kerana keluarga Kementerian Pelajaran terlalu ramai.  Proses birokrasi daripada peringkat 
sekolah, guru besar ataupun pengetua, PPD dan seterusnya sampai kepada JPA.  Satu 
keistimewaan juga telah diberi iaitu insentif kepada guru-guru daripada DG 32 yang mereka 
belajar di universiti untuk mendapatkan sarjana muda, mereka telah diberi insentif.  Tiga 
tahun pengalaman mereka sebagai guru bukan siswazah disamakan dengan satu tahun  
gred siswazah. Ini adalah di antara proses dan penambahbaikan yang dilakukan kepada 
program-program naik pangkat Kementerian Pelajaran. 

 Tuan Yang di-Pertua:  Yang depan Yang Berhormat Batu Pahat. 



Proses kenaikan pangkat pegawai-pegawai Perkhidmatan Pelajaran termasuk melalui kaedah time based promotion ini yang dilaksanakan menerusi maklumat-maklumat berikut yang perlu dilengkapkan: (i) maklumat perkhidmatan seperti tarikh lahir, tarikh lantikan, tarikh sah dalam jawatan; (ii) tarikh lulus peperiksaan Penilaian Tahap Kecekapan, PTK minimum Tahap 3; (iii) markah Laporan Prestasi selama 3 tahun berturut-turut yakni dengan average purata markahnya 78%; (iv) laporan bebas tindakan tatatertib; (v) laporan kelulusan pengisytiharan harta; (vi) laporan bebas dari senarai pinjaman tegar institusi pendidikan; dan (vii) laporan kelulusan tapisan Badan Pencegah Rasuah (BPR). Untuk makluman Yang Berhormat, segala urusan proses kenaikan pangkat ini kebiasaannya mengambil masa antara 3 sehingga 6 bulan. #1100 Bagaimanapun Kementerian Pelajaran sentiasa berusaha untuk mengambil inisiatif langkah-langkah penambahbaikan dengan mempercepatkan lagi proses urusan naik pangkat ini dengan: (i) mempercepatkan permulaan proses bagi urusan kenaikan pangkat secara time based setahun lebih awal; dan (ii) menambah kakitangan sokongan untuk memproses urusan naik pangkat. Tuan Haji Roslan Shaharum [Bukit Gantang]: Tuan Yang di-Pertua dan timbalan menteri, soalan tambahan saya apakah Kementerian Pelajaran menyedari bahawa prinsip time based yang diguna pakai sebenarnya telah menimbulkan ketidakpuasan hati di kalangan guru-guru yang telah lama berkhidmat berbanding dengan guru-guru yang junior. Didapati gaji di antara mereka sama walaupun berbeza dari sudut pengalaman dan personaliti mereka. Contoh kita boleh lihat kenaikan time based DGA 32, gaji yang diterima oleh guru yang telah mengajar 18 tahun adalah sama yang diterima dengan guru yang baru mengajar 10 tahun atas asas kenaikan pangkat bermula tahun 2005 yang lalu. Ini menimbulkan masalah kepada guru-guru iaitu rasa tak puas hati dan sebagainya. Terima kasih. Dato' Razali bin Ismail: Terima kasih Yang Berhormat. Saya kira itu perlu dilihat secara case by case, lihat apa sebenarnya masalah itu. Sebenarnya ini adalah merupakan satu kaedah yang harus diberi ucapan terima kasih oleh guru-guru kita. Jumlah guru seluruh negara kira-kira 360,000 orang semuanya dan kaedah kenaikan time based adalah satu kaedah yang diperkenalkan di Kementerian Pelajaran. Tadi telah disebut tentang lama tempoh itu, barangkali ada beberapa perkara yang perlu saya jelaskan di sini. Syarat untuk kenaikan time based ini adalah sepuluh tahun daripada katakan DG 41 kepada DG 44, sepuluh tahun. Mungkin berlaku kelewatan, saya tak dapat nafikan kerana keluarga Kementerian Pelajaran terlalu ramai. Proses birokrasi daripada peringkat sekolah, guru besar ataupun pengetua, PPD dan seterusnya sampai kepada JPA. Satu keistimewaan juga telah diberi iaitu insentif kepada guru-guru daripada DG 32 yang mereka belajar di universiti untuk mendapatkan sarjana muda, mereka telah diberi insentif. Tiga tahun pengalaman mereka sebagai guru bukan siswazah disamakan dengan satu tahun gred siswazah. Ini adalah di antara proses dan penambahbaikan yang dilakukan kepada program-program naik pangkat Kementerian Pelajaran. Tuan Yang di-Pertua: Yang depan Yang Berhormat Batu Pahat.